আমরা জানি, বাংলাদেশের সবচেয়ে বড় সেনানিবাস কুমিল্লার ময়নামতিতে অবস্থিত। স্বাভাবিক ভাবেই বিভাগের নাম ‘ময়নামতি’ হলে বিভাগীয় অফিসগুলো ময়নামতিতে তৈরি হবে, অনেক কর্মসংস্থান হবে, নতুনভাবে অনেক কিছু গড়ে উঠবে নিঃসন্দেহে বলা যায়। সেক্ষেত্রে সেনাবাহিনীর যে নিরাপত্তা বা প্রাইভেসি সেটা আর থাকে না। তখন সেটা হয়ে যাবে পাবলিক প্লেস। আর পাবলিক প্লেসে সেনাবাহিনী কখনো নিরাপদ নয়। সেনাবাহিনীর নিরাপত্তা, দেশের জন্য, জনগণের জন্য, সর্বপরি রাষ্ট্রের জন্য গুরুত্বপূর্ণ। সাধারণ জায়গায় আপনি যেভাবে যাতায়াত করবেন সেটা সেনানিবাসে সম্ভব নয়।